Die wêreld in foto’s – 20 Julie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie help ŉ labrador met die handhawing van sosiale afstand in Colombië deur kospakkies vir klante af te lewer. Eros, die agtjarige labrador, onthou die name van klante wat voorheen vir hom lekkernye gevoer het by die El Porvenir-minimark. Met oefening het sy eienaar hom geleer om op sy eie na hul huise toe te gaan om kospakkies af te lewer. Só vervul Eros sy daaglikse take. Eros vertrek by die El Porvenir-minimark met ŉ mandjie brood. (Foto: Luis Benavides, AP) Eros eet ŉ wortel wat deur ŉ klant vir hom gegee is. (Foto: Luis Benavides, AP) Eros dra ŉ mandjie brood op pad na ŉ klant in Medellin, Colombië. (Foto: Luis Benavides, AP) Eros, die agt jaar oue labrador, dra ŉ mandjie brood in sy bek tydens sy daaglikse aflewerings. (Foto: Luis Benavides, AP)